apó devā mádhumatīragr̥bhṇannítyapó devā rásavatīragr̥hṇannítyevaìtádāhórjasvatī rājasváścítānā íti rásavatīrítyevaìtádāha yadāhórjasvatī́ríti rājasváścítānā íti yāḥ prájñātā rājásva ítyevaìtádāha yā́bhirmitrāváruṇāvabhyáṣiñcannítyetā́bhirhí mitrāváruṇāvabhyáṣiñcanyā́bhiríndramánayannatyárātīrítyetā́bhirhī́ndraṃ nāṣṭrā rákṣāṃsyatyánayaṃstā́bhirabhíṣin=cati vāgvai sárasvatī vā́caivaìnametádabhíṣiñcatyetā vā ékā ā́pastā́ evaìtatsámbharati